A ruwayoyi masu yawa ya zo cewa: Abin da ake nufi da muminai a nan su ne imamai ma'asumai. Don haka ne ayyukan mutane suke a gaban Jagoran zamani (a.s) kuma shi yana ganin wadannan ayyuka, wannan kuwa wani nau'i ne na tarbiyya da yake iya ba wa Shi'a damar gyara ayyukansu gaban Allah da kuma imaminsu, domin su gyara ayyukansu kuma su kawar da dukkan wani sabo. Don haka ne ma duk sadda mutum ya fuskanci makomarsa to ya fi tsarkaka kuma zuciyarsa ta fi tsakarka da samun haske, wannan kuwa abu ne wanda yake afili kuma bayyananne.